Document ID: /roh_data/filtered/fineweb-2-filterrobots_roh.jsonl.gz/53022

En Svizra daventa la cumpra via internet adina pli populara. L’onn passà han las Svizras ed ils Svizzers empustà online rauba per 7,2 milliardas francs, quai è in plus da 7,5% cumpareglià cun l’onn avant.
Cun 5,3 milliardas francs è la gronda part da la svieuta restada en Svizra, communitgescha l’institut da perscrutaziun GFK. Il commerzi online è uschia danovamain creschì pli ferm ch’il commerzi classic. Da l’entir volumen dal commerzi en detagl munta la vendita online entant 7,5%.